Engele op my pad – toortsie.com
Maart 23, 2018 Maart 22, 2018 ~ Toortsie
So sorg die Here altyd vir engele op my pad. Ongelooflik.
Ek kom Maandag by my haarkapster en vertel haar van die Banting Bootcamp en dat ek nou gou die tiramisu moet gaan mask sodat dit goed set voor ons Dinsdag die lang pad vat.
‘Mag ek maar kom kyk hoe jy dit doen’, vra sy. Natuurlik mag sy kom!
Sy glip net daar uit haar salon en help my om die regte bakke te kies, kyk dat die gelatien mooi spons, gee hier ‘n wenk, daar bietjie hulp.
By die Bootcamp weer, hardloop dinge deurmekaar. Ek kook broccolisop, hou my praatjie, die mense vra vrae, wil boeke koop, alles tegelyk en my kop raak deurmekaar. Ek, wat gewoonlik die geld hanteer by die basaar, kan skielik nie somme maak nie. En skielik is Ena daar en sy hanteer sommer die verkope en alles verloop dooddollies!
En toe ek die bestanddele vir die broccolisop regsit, sien ek dat die vars room wat ek gekoop het, nie daar is nie. Sal daar nie ‘toevallig’ ‘n hele houer room in die bootcamp yskas staan nie?
So sorg die Here, want soos Ursula soveel keer kom skinder, kan my dinge soms deurmekaar loop, maar eintlik bekommer ek my nie, want die regte persoon is altyd op die regte oomblik net daar op my pad.
Posted in Geleefde Christenskap	engele op my padso sorg die Here
‹ PreviousDie Banting Bootcamp en die gefrangelikoliseerde tiramisu
Next ›Uitnodiging aan suksesvolle Banters
3 thoughts on “Engele op my pad”
Maart 23, 2018 om 2:49 nm
Hierdie is ñ mooi getuienis, Toortsie. So het ons almal engele wat op ons pad kom, en daarvoor sal ons ewig dankbaar wees.
Maart 23, 2018 om 5:59 nm
O ja, o ja!
Maart 23, 2018 om 6:34 nm
530,176 ste persoon wat hier inloer! Baie dankie en welkom! Hoop jy loer weer in.